**E E L N Õ U**

Abja-Paluoja 2024 nr

[**Projekteerimistingimuste andmine**](javascript:__doPostBack('ctl05$DocumentEdit1$pnlCases$pnlMainCase$C$dgCases$ctl00$ctl04$lbtnTitle','')) **detailplaneeringu**

**puudumisel avatud menetlusena ( Laatre küla, maakaabelliin)**

OÜ Utilitas Wind (reg kood 16171123) on esitanud ehitisregistri (EHR) kaudu taotluse projekteerimistingimuste saamiseks Viljandi maakonnas Mulgi vallas Laatre külas Loigupiiri (48001:001:0562); Simmiriba (48001:001:0475); Ruuna-Aadu (10501:005:0470); Nugise (48001:001:1001); Pikk-Ruuna (48001:001:1003); 24203 Veelikse-Laatre-Riigipiiri tee (10501:004:0034); Uus-Liiva (10501:005:0380); Liiva (48001:001:0948); Lutonurme (48001:001:1150); Lutovälja (48001:001:1152) ja Lutometsa (48001:001:1149) kinnistutele maakaabelliini rajamiseks. Kavandatav maakaabelliin on mõeldud läbi Laatre külas asuvate kinnisasjade ühendama Läti Vabariiki Lodesse kavandatavat tuuleparki samuti Läti territooriumil asuva liitumispunktiga *(liitutakse Lätis olemasolevale 330 kV õhuliinile, läbi 330/33 kV alajaama)*. Maakaabelliin koosneks kuni seitsmest paralleelsest maakaablist, 36 kV nimipingega. Võimalik on tulevikus sama maakaabelliini kaudu ühendada võrku ka Eesti poolele, näiteks Saarde või Mulgi valda kavandatavaid elektrituulikuid. Maakaabelliini koridori laiuseks on hetkel arvestanud kuni 10 meetrit. Täpsemad parameetrid ja lahendus selguvad projekteerimise käigus (lisatud taotleja kaaskiri – lisa 2). Detailplaneering antud piirkonnas puudub. Alal kehtib Abja Vallavolikogu 14.08.2008 a otsusega nr 244 kehtestatud Abja valla üldplaneering. Taotluse eest on tasutud riigilõiv riigilõivuseaduses sätestatud korras.

Kõrgepingeliini püstitamine, mille pinge on vähemalt 220 kilovolti ja pikkus üle 15 kilomeetri ehitamine kuulub keskkonnamõju hindamise ja keskkonnajuhtimissüsteemi seaduse (KeHJS) § 6 lõikes 1 nimetatud tegevuste nimistusse (täpsemalt § 6 lõige 1 p 30), mille korral keskkonnamõju strateegilise hindamise (KSH) läbiviimine on kohustuslik. Taotlusele lisatud kaaskirja kohaselt on Mulgi valda ja ühtlasi Eesti Vabariiki kavandatava kõrgepingeliini pikkuseks ca 3 km ehk sellest tulenevalt ei kvalifitseeru rajatis ülaltoodud tegevuste nimistusse, mille puhul keskkonnamõju strateegiline hindamine oleks vaja läbi viia.

Samuti ei kuulu tegevus Vabariigi Valitsuse 29.08.2005 määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ kehtestatud loetelude hulka, mille korral tuleb anda keskkonnamõju hindamise vajalikkuse eelhinnang selle kohta, kas tegevusel on oluline keskkonnamõju.

Mulgi Vallavalitsuse …………… 2024 korraldusega nr ….. „[Projekteerimistingimuste andmine detailplaneeringu puudumisel avatud menetlusena](javascript:__doPostBack('ctl05$DocumentEdit1$pnlCases$pnlMainCase$C$dgCases$ctl00$ctl04$lbtnTitle','')) (Laatre küla, maakaabelliin)“ ning lähtudes ehitusseadustiku § 31 lõikest 1 korraldas Loigupiiri (48001:001:0562); Simmiriba (48001:001:0475); Ruuna-Aadu (10501:005:0470); Nugise (48001:001:1001); Pikk-Ruuna (48001:001:1003); 24203 Veelikse-Laatre-Riigipiiri tee (10501:004:0034); Uus-Liiva (10501:005:0380); Liiva (48001:001:0948); Lutonurme (48001:001:1150); Lutovälja (48001:001:1152) ja Lutometsa (48001:001:1149) kinnistutele maakaabelliini rajamiseks projekteerimistingimuste andmise menetluse avatud menetlusena.

Ehitusseadustiku § 31 lõike 4 punkti 2 alusel avaldas Mulgi Vallavalitsus projekteerimistingimuste eelnõu arvamuse avaldamiseks info Mulgi valla kodulehel <https://mulgivald.ee/projekteerimistingimused-avatud-menetlusena> ning kohalikus maakondlikus lehes Sakala. ………..2024 (ettepanekute laekumiste tähtaeg) laekusid (ei laekunud) arvamused projekteerimistingimuste eelnõule. Vastavalt ehitusseadustiku § 31 kaasas Mulgi Vallavalitsus menetlusse märgitud kinnisasja omanikud, kuna taotlust ei esitanud omanikud. Lähtuvalt sama § lõikele 4 esitas Mulgi Vallavalitsus eelnõu kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega ning arvamuse avaldamiseks asutusele või isikule, kelle õigusi või huve võib taotletav ehitis või ehitamine puudutada.

Nende asutuste ja kinnisasjade omanike puhul, kes tähtaegselt projekteerimistingimuste eelnõu kohta kooskõlastust ei esitanud või arvamust ei avaldanud ega taotlenud tähtaja pikendamist, loetakse projekteerimistingimuste eelnõu kooskõlastatuks või eeldatakse, et arvamuse andjad ei soovinud projekteerimistingimuste eelnõu kohta arvamust avaldada (alus EhS § 31 lõige 6).

Mulgi Vallavalitsus ei ole projekteerimistingimuste menetluse käigus tuvastanud EhS § 32 kohaseid projekteerimistingimuste andmisest keeldumise aluseid vastavalt EhS § 33 lõikele 1.

Võttes aluseks ehitusseadustiku § 31 ja Mulgi Vallavolikogu määruse nr 47 „Planeerimisseaduse ja ehitusseadustiku rakendamine Mulgi vallas“ § 5 punkti 1,

Mulgi Vallavalitsus annab k o r r a l d u s e:

1. Määrata projekteerimistingimused maakaabelliini ehitamiseks Viljandi maakonnas Mulgi vallas Laatre külas Loigupiiri (48001:001:0562); Simmiriba (48001:001:0475); Ruuna-Aadu (10501:005:0470); Nugise (48001:001:1001); Pikk-Ruuna (48001:001:1003); 24203 Veelikse-Laatre-Riigipiiri tee (10501:004:0034); Uus-Liiva (10501:005:0380); Liiva (48001:001:0948); Lutonurme (48001:001:1150); Lutovälja (48001:001:1152) ja Lutometsa (48001:001:1149) kinnistutele vastavalt lisale (Lisa 1).
2. Valla ehitus- ja majandusspetsialistil korraldada haldusakti andmete esitamine EHR-is.
3. Korraldus jõustub teatavaks tegemisest.
4. Käesoleva korralduse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates korralduse teatavaks tegemisest.

(allkirjastatud digitaalselt)

Imre Jugomäe (allkirjastatud digitaalselt)

vallavanem

Milja Janson

vallasekretär